หวานมันส์..ฉันคือเธอ 2

หวานมันส์..ฉันคือเธอ 2 เป็นภาพยนตร์ไทยแนวจินตนิยม, ตลก, วัยรุ่น ขนาด 35 มม. พากย์เสียงในฟิล์ม ปี พ.ศ. 2531 สร้างโดยไฟว์สตาร์โปรดักชั่น เป็นภาคต่อของหวานมันส์..ฉันคือเธอ (2530) กำกับโดยสักกะ จารุจินดา นำแสดงโดยสันติสุข พรหมศิริและจินตหรา สุขพัฒน์ เข้าฉายวันแรกเมื่อวันที่ 14 พฤษภาคม พ.ศ. 2531

 เนื้อเรื่อง 
หลังจาก ต้น (สันติสุข พรหมศิริ) และ นับเดือน (จินตหรา สุขพัฒน์) ประสบอุบัติเหตุจนกลับสู่ร่างเดิม อั๋น (เกียรติ กิจเจริญ) เพื่อนสนิทของต้นซึ่งมีความสงสัยเป็นทุนเดิม อีกทั้งได้รับมอบหมายจาก ครูเชวง (เกรียงไกร อุณหะนันทน์) ให้คอยจับตาดู พฤติกรรมของต้น จึงตัดสินใจพิสูจน์ความเป็นชายของต้นโดยขอความช่วยเหลือจาก รุ่นพี่ (วัชระ ปานเอี่ยม) ที่พักอาศัยอยู่ข้างห้องของต้นในหอพัก หลังจากที่ต้นย้ายออกจากบ้านเพราะพ่อแม่ต้องไปทำงานที่กรุงเทพฯ ทว่าการพิสูจน์ครั้งนี้กลับทำให้ความสัมพันธ์ระหว่างต้นกับนับเดือนย่ำแย่ลง

 นักแสดง 
 สันติสุข พรหมศิริ รับบท ต้น
 จินตหรา สุขพัฒน์ รับบท นับเดือน
 เกียรติ กิจเจริญ รับบท อั๋น
 วัชระ ปานเอี่ยม รับบท 
 เกรียงไกร อุณหะนันทน์ รับบท ครูเชวง

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2531
หมวดหมู่:ภาพยนตร์รักไทย
หมวดหมู่:ภาพยนตร์ตลกไทย
หมวดหมู่:ภาพยนตร์วัยรุ่นไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ที่อำนวยการสร้างโดย เจริญ เอี่ยมพึ่งพร
หมวดหมู่:ภาพยนตร์ที่กำกับโดย สักกะ จารุจินดา
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ภาคต่อไทย